কাশেম বিন আবুবাকার মুসলিম ভাব ধারার লেখক। ১০০টিরও বেশি বই প্রকাশিত হয়েছে তার। ৮৫টিরও বেশি উপন্যাস। এদেশের মানুষ ধর্ম মানে সত্য তবে সাথে সাথে প্রেম-ভালবাসাও করে। এটা কেউ অস্বীকার করলে ভুল করবে। সমাজের বাস্তবতা এখন এটাই। লেখক সেই বাস্তবতাকে তার লেখায় তুলে ধরেছেন। আমাদের বর্তমান মিডিয়ায় তিনি আলোচিত নন বলেই তাকে অশ্লীলতার একটা কালিমা দিয়ে বিতর্কিত করার চেষ্টা সব মহলে। তিনি দেশি গণমাধ্যমকে লজ্জা দিয়ে দেখিয়ে দিলেন, ‘তোমাদের সংবাদ থেকে আমি বাদ পড়লেও আমার লেখা বিশ্বদরবার থেকে বাদ পড়েনি।’ বিশ্ব মিডিয়া তাকে খুঁজে বের করে নিল অথচ আমরা তার নামই জানি না। এটা আমাদের ব্যর্থতা নয় কি?